User talk:Aliunkud

TAARIIKH KOOBAN EE BEELDAAJE CALI BEELDAAJE SALAAD

Beeldaaje Cali Beeldaaje Salaad waxa uu ku dhashey magaalo madaxda dalka Soomaaliya ee Muqdisho sanadii 1990. Beeldaaje Cali waxa uu ku barbaarey oo noloshiisa inta badan ku noolaa deegaanada Puntland, Beeldaajaha ayaa waxbasrashadiisa Qur’aanka, dugsiga Hoose/ dhexe iyo Sare ku qaatey magaalada Bosaso.

Beeldaajaha marka uu dhameeyey dugsiga sare waxa uu ku biirey machadka PIDAM oo uu ka bilaabey BBA isaga oo ka qaatey shahaadada Diploma. Beeldaajaha marka uu dhameeyey Machadka PIDAM ayaa uu dalka dibadiisa waxbarasho u aadey gaar ahaan dalka aan jaarka nahay ee Kenya halkaas oo uu heerka koowaad ee jaamacada ku qaatey (Bachelor Degree.).

Beeldaaje Cali Beeldaaje Salaad ayaa ka mid ah Isimada ugu da’da yar guud ahaan isimada Soomaaliyeed gaar ahaan isimada Puntland. Beeldaaje Cali ayaa Beeldaaja nimada ka dhaxley aabihiis Beeldaaje Salaad kadib markii walaalihiis ay u doorteen in uu u buuxiyo Booskii aabohood reerka inta kalena ay la qaadateen.

Mudo afar sano ah oo uu dalka Kenya waxbarasho u joogey kadib Beeldaaje Cali Beeldaaje Salaad ayaa dalka dib ugu soo laabtey 25 October-2020 iyada oo soo dhoweyn balaaran loogu sameeyey Bosaso International Airport ee magaalada Bosaso.

Intaas kadib Beeldaaje Cali Beeldaaje Salaad ayaa lagu caleema saarey magaalada Bosaso taariikhdu markey ahayd 15 November – 2020 waxaana kasoo qeyb galey xaflada caleema saarkiisa isimada ugu waaweyn Puntland, nabadoono, cuqaal, ganacsato, aqoonyahano, culimo, siyaasiyiin, haween, iyo dhalinyaro. Isimadii kasoo qeyb gashey xaflada caleema saarka Beeldaaje Cali Beeldaaje Salaad waxaa kamid ahaa:

Ugaas Xasan Ugaas Yaasiin, Beeldaaje Ismaaciil Beeldaaje Yaasiin, Beeldaaje Cabaas Beeldaaje Cali Binjeceel, Suldaan Ciise Maxamed Ciise, Suldaan Ayaanle Ahmed Ibraahim, Suldaan Daahir Suldaan Soote Iyo Suldaan Abshir Ahmed Jibriil.

Dhinaca siyaasiyiinta waxaa kasoo qeyb galey:

Wasiirka Wasaarada Macdanta iyo Tamarta Dowlada Puntland Mr.Ahmed Taaraan, Taliyaha Qeybta Gobolka Bari Mr. Xuseen Cali Maxamud, Gudoomiye Ku Xigeenka Degmada Bosaso Mr. Garoon iyo Xeer ilaaliyaha Gobolka Bari Mr. Bashiir Ismaaciil ( Hoobaley)

Waxaa kaloo qeyb ka ahaa xaflada caleema saarka Beeldaaje Cali Beldaje Salaad culimada Soomaaliya ugu waaweyn sida: Sheikh Cabdiraxmaan Bukhaari iyo Sheikh Ahmed Daahir.

Nasiib wanaag xaflada caleema saarka Beeldaaje Cali Beeldaaje Salaad ayaa ku dhamaatey jawi aad u wanaagsan oo farxadeed. Beeldaaje Cali ayaa kasoo jeeda qoys saldano ah aabihiis waa Beeldaaje Salaad sidoo kalena abtigiis waa Garaad Kulmiye Garaad Maxamed Garaad Dool Garaad Wiilwaal.

Beeldaaje Cali Beeldaaje Salaad waxaan kuu rajeyneynaa Cimri dheer iyo cibaado suuban.

Sidoo kale waxaan kuu rajeyneynaa inaad cadalaad iyo wanaag ku hogaamin doonto Beesha iyo dardaarankan gabaygan hoose ku jira:

‘Labo Aabe wada dhalay ba jiroo aan sawa Ahayne. Arrin si ula muuqata ba mid kale si u Arkaayaaye. Qaarbaaba iin iyo dhex taal ciil qab iyo maage. Qaar utumo sheegta jiro umalku jiifaye. Indheer-garad, Abwaan, iyo wadaad, buuni lagu iisho. Mid Ardaala,midaan loo irkano Samaha Awdaaya. Aqoon yahan tadhahay iyo midaan Alifba loo yeedhin. Intaas oo dhan kala Ayniya Oo reer Cabdirixiina. Inaad isku waddaa baan rabnaa idil Ahaantoode Oo Ay dhamaan tood noqdaan ul iyo diirkeede. Ka ilaali tafaraaruq waa beliyo Aafaade.’ ‘Abwaan Maxamed Axmed Cisman’